पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब के बरनाला जिले के गांव कालेके में नहाने गए दो बच्चे रजवाहे में डूब गए। दोनों बच्चों की मौत हो गई है। ग्रामीणों ने रजवाहे से शव निकालकर परिजनों को सौंपे। पुलिस ने मामला दर्ज करके जांच शुरू कर दी है। गांव के सरपंच सुखदेव राम ने घटना की पुष्टि की।
सुखदेव राम ने बताया कि मृतक अकाशदीप सिंह (12) पुत्र बलदेव सिंह और लवजोत सिंह (13) पुत्र पाली सिंह निवासी कालेके अपने दोस्तों के साथ जोगा रजवाहे में नहाने गए थे। लेकिन पानी का स्तर ऊंचा होने के कारण दोनों बच्चे उसमें डूब गए। साथ गए बच्चों ने लोगों को बताया।
गांव में बच्चों के डूबने की खबर फैलते ही सभी रजवाहे पर जुट गए। मृतकों के परिजन भी पहुंचे। ग्रामीणों ने ही शवों को तलाशा और रजवाहे से बाहर निकाला। बच्चों ने बताया कि कल तो रजवाहे में पानी का स्तर कम था, लेकिन शायद रात में नहरी विभाग ने उसमें पानी छोड़ दिया।
बच्चों को इसकी जानकारी नहीं थी, इसलिए उनके साथ हादसा हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn